Diari Oficial de la Generalitat Valenciana


Sumari del DOGV 262, del 20-06-1985 (1985/804527)

DECRET 73/1985, de 27 de maig, del Consell de la Generalitat Valenciana, pel qual és creat el Consell Agrari Valencià.
----------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/05/27/73/dof/vci/html**

### Dades del document

Número de DOGV
:   262

Data del DOGV
:   20-06-1985

Secció del DOGV
:   DISPOSICIONS GENERALS

Número del document
:   1985/804527


Data del document
:   27-05-1985

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

Decret 73/1985, de 27 de maig, del Consell de la Generalitat Valenciana, pel qual és creat el Consell Agrari Valencià.  
A efectes d'integrar els representants dels sectors socials i professionals en la instrumentació de la política agrària que desenvolupa la Conselleria d'Agricultura Pesca i Alimentació de la Generalitat Valenciana, resulta convenient la creació d'un òrgan col·legiat de caràcter consultiu que proporcione i desplegue la base participativa necessària.   
Segons, a proposta del Conseller d'Agricultura, Pesca i Alimentació i amb la deliberació prèvia del Govern valencià en reunió del dia 27 de maig de 1985,   
DECRETE:   
Article primer  
Es crea el Consell Agrari com a òrgan superior col·legiat de caràcter consultiu adscrit a la Conselleria d'Agricultura, Pesca i Alimentació, amb la finalitat bàsica de constituir-se en mitjà ordinari de participació i assessorament en matèria de caire agrari.   
Article segon  
U. Seran funcions del Consell Agrari Valencià les següents:   
a) Assessorar la Conselleria d'Agricultura, Pesca i Alimentació en aquelles matèries pròpies d'aquesta que siguen plantejades pel seu titular.   
b) Ser consultat en els projectes de disposició que promou la Conselleria d'Agricultura, Pesca i Alimentació i específicament en relació amb les línies general s dels projectes de Llei que, en matèria agrària, eleve el Govern de la Generalitat a les Corts Valencianes per a la seua aprovació, així com el que es refereix a les línies generals dels reglaments elaborats en desplegament d'aquelles Lleis.   
c) Així mateix, i amb la iniciativa de la Conselleria d'Agricultura, Pesca i Alimentació podran ser consultats al Consell Agrari Valencià els plans i programes generals propis de la seua activitat, així com qualsevol altra qüestió que el Conseller crega necessari.   
Dos. Els membres del Consell Agrari Valencià, en nombre no menor a la quarta part dels seus integrants, i amb iniciativa pròpia, podran formular propostes en relació amb els- temes que són propis de les funcions descrites en l'aparell anterior.   
Tres. El que disposa el present article s'entén sense perjuí del dictamen que corresponga a altres òrgans i en especial al Consell d'Estat.   
Article tercer  
U. Sota la presidència del Conseller d'Agricultura, Pesca i Alimentació, el Consell Agrari Valencià serà integrat pel Secretari General i Directors Generals de la Conselleria d'Agricultura, Pesca i Alimentació, u d'ells assumirà les funcions de Vicepresident del Consell. A més, formaran part d'aquest els membres següents:   
a) De lliure designació pel Conseller d'Agricultura, Pesca i Alimentació.   
1. Un funcionari de la Conselleria d'Agricultura, Pesca i Alimentació amb la categoria de Cap de Servei, que realitzarà, amb veu però sense vot, les funcions de Secretari del Consell.   
2. Tres membres designats entre persones de reconegut prestigi per llur experiència i qualificació en temes agraris.   
b) De presentació d'Entitats i Institucions.   
1. Deu membres en representació de les Organitzacions Professionals Agràries de caràcter general, designats per la Conselleria d'Agricultura, Pesca i Alimentació a proposta de les esmentades Organitzacions, en proporció al seu grau de representativitat i implantació.   
2. Quatre membres en representació dels Sindicats de treballadors agrícoles, ramaders i forestal s, designats per la Conselleria d'Agricultura, Pesca i Alimentació a proposta dels Sindicats, en proporció al seu grau de representativitat i implantació.   
3. Tres membres en representació de les Cooperatives Agràries, designats per la Conselleria d'Agricultura, Pesca i Alimentació a proposta de les Organitzacions de Cooperatives Agràries existents en l'àmbit de la Comunitat Valenciana.   
4. Un membre en representació dels Associats de Productors Agrari s, designat per la Conselleria d?Agricultura, Pesca i Alimentació a proposta de la Federació d'Associacions de Productors Agraris.   
5. Un membre de les Institucions financeres amb major incidència en el sector agrari, designat per la Conselleria d'Agricultura, Pesca i Alimentació a proposta del Director General de Política Financera de la Conselleria d'Economia i Hisenda.   
6. Tres membres en representació de les Indústries Agroalimentàries, designats per la Conselleria d'Agricultura, Pesca i Alimentació a proposta de les Organitzacions professionals del sector.   
7. Tres membres en representació de les Federacions Provincials de Cofradies de Pescadors, un per cada una, a proposta d'aquestes.   
8. Un representant de cada una de les Diputacions Provincials de la Comunitat Valenciana, designats per la Conselleria d'Agricultura, Pesca i Alimentació a proposta dels Presidents de les respectives Corporacions.   
Dos. A les sessions que celebre el Consell Agrari Valencià podran assistir, amb veu però sense vot, aquelles persones que per raó de llur competència tècnica puguen presentar informes el coneixement del qual, a juí del Conseller d'Agricultura, Pesca i Alimentació, siga convenient per als membres del Consell.   
Article quart  
El Consell Agrari Valencià funcionarà en règim de Ple i de Comissions Sectorials, dotant-se d'un Reglament de Règim Interior, amb subjecció a les normes i procediments dels òrgans col·legiats.   
Article cinqué  
El Consell Agrari Valencià es reunirà en quantes ocasions siga convocat pel seu President, celebrat un nombre mínim de dos sessions anuals.   
Article sisé  
El Conseller d'Agricultura, Pesca i Alimentació, amb informe previ del Consell Agrari Valencià, procedirà a la creació de les Comissions Sectorials que crega escaients per al més eficaç compliment de les funcions atribuïdes a aquell.   
Article seté  
La composició de les Comissions Sectorials del Consell Agrari Valencià s'establirà reglamentàriament pel Conseller d'Agricultura, Pesca i Alimentació. Podran ser Vocals de les Comissions Sectorials, amb nomenament previ del Conseller d'Agricultura, Pesca i Alimentació, les persones la presència dels quals, a títol individual o en representació de les Entitats integrants del Ple o d'altres no representades en aquest, contribuesca a afavorir el grau d'especialització propi de les Comissions.   
Article octau  
Sense perjuí del que estableixen els articles sisé i seté, seran Comissions Sectorials del Consell Agrari Valencià:   
a) La Comissió de Pesca Marítima i Acuicultura Marina.   
b) La Junta Vitivinícola de la Comunitat Valenciana   
Article nové  
Els vocals del Consell Agrari Valencià nomenats per Resolució del Conseller, a proposta dels òrgans de representació corresponents, podran ser substituïts per suplents. En atenció d'aquests motius, les propostes de designació que es formulen davant la Conselleria d'Agricultura, Pesca i Alimentació pels diferents Organismes i Entitats hauran d'acompanyar, junt a la llista de Vocals titulars, la relativa als suplents, indicant l'ordre de substitució d'aquells per aquests.   
Article deu  
Els Vocals de representació que integren el Consell Agrari Valencià mantindran llur condició sempre que guarden la representació del Organ o Entitat proponent i en tot cas, durant el període màxim de dos anys a partir de llur nomenament per la Conselleria d'Agricultura, Pesca i Alimentació.   
DISPOSICIONS TRANSITORIES  
Primera  
En tant no tinga lloc el procés electoral que permeta establir la precisa distribució dels representants de les diferents Organitzacions Professionals, a les que es refereix l'apartat un b)-l de l'article tercer, la designació de vocals que es realitze per la Conselleria d'Agricultura Pesca i Alimentació assegurarà la presència del conjunt d?organitzacions.   
Segona  
En tant no es constituesca el Consell Agrari Valencià i s'establesca la previsió reglamentària contemplada en l'article quart d'aquest Decret, la Comissió de Pesca Marítima i Acuicultura Marina i la Junta Vitivinícola de la Comunitat Valenciana es regiran, respectivament per l'establiment en les Ordres de la Conselleria d'Agricultura, Pesca i Alimentació de 18 de juny de 1984, per la qual es creà el Consell Assessor de Pesca Marítima i Acuicultura Marina, i de 21 de febrer de 1985, sobre constitució i funcionament de la Junta Vitivinícola de la   
Comunitat Valenciana.   
DISPOSICIONS FINALS  
Primera  
S'autoritza a la Conselleria d'Agricultura, Pesca i Alimentació per a desplegar el que disposa aquest Decret.   
Segona  
El Vocals que no tinguen el caràcter de funcionaris de la Generalitat Valenciana tindran dret a la percepció de les indemnitzacions reglamentàries per causa de llur assistència a sessions del Consell Agrari Valencià o a les de llurs Comissions de Treball.   
Tercera  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 27 de maig de 1985.   
El President de la Generalitat Valenciana,   
JOAN LERMA I BLASCO   
El Conseller d'Agricultura, Pesca i Alimentació,  
LLUIS FONT DE MORA I MONTESINOS


Còpia Permalink ELI